Jonas Čeponis (1935)

Jonas Čeponis (1935 m. rugpjūčio 1 d. Klaipėdoje – 2020 m. gruodžio 10 d. Kaune) – Lietuvos  gydytojas, vertėjas.

 Biografija 

1953 m. baigė „Aušros“ berniukų gimnaziją Kaune. 1953–1959 m. studijavo Kauno medicinos institute, įgijo gydytojo specialybę. Dirbo šio instituto Patologinės anatomijos katedros asistentu, vėliau docentu. 1972 m. apgynė medicinos mokslų kandidato (dabar medicinos daktaro) disertaciją. Paskelbė apie 70 mokslinių publikacijų.

Šeima: žmona Nina, dukros Ingrida, Eurika ir Rūta.

Palaidotas šeimos kape Kauno Romainių 1-osiose kapinėse.

 Kūryba 

Pradėjo versti dar 1990 m. Tai buvo nedidelės apimties kūriniai, kuriuos skelbė periodikoje. Nuo 2000 m. dirbo tik literatūros vertėjo darbą. Vertė iš anglų ir prancūzų kalbų.Mirė vertėjas, medicinos mokslų daktaras Jonas Čeponis lrytas.lt 2020-12-10 Išvertė daug užsienio klasikų ir nūdienos autorių prozos ir dramos kūrinių. Išverstų veikalų sąrašas siekia per 120 pavadinimų. Kai kurie vertimai iš anglų kalbos: Erich Segal, Harold Robbins, John Grisham, Jude Deveraux, Jerome K. Jerome, Stephen King, Tess Gerritsen, iš prancūzų lalbos: Albert Camus, Alexandre Dumas, Larousse enciklopedija „Jie kūrė pasaulio istoriją“ (keli tomai), Jan Potocki „Rankraštis, rastas Saragosoje“ ir kt.

Buvo Rašytojų sąjungos (nuo 1995 m.),https://www.rasytojai.lt/ceponis-jonas/ Literatūros vertėjų sąjungos narys.https://www.llvs.lt/?members=31&lang=lt

 Šaltiniai 

 Nuorodos 

 Vertimų sąrašas

Kategorija:Lietuvos gydytojai
Kategorija:Lietuvos vertėjai